சுபல உபநிடதம்

சுபல உபநிடதம் ( Subala Upanishad ) (सुबाल उपनिषत्) சுபலோபநிஷத் (सुबालोपनिषत्) என்றும் அழைக்கப்படும், இது சமசுகிருதத்தில் எழுதப்பட்ட ஒரு உபநிடதமாகும். சுக்ல  யசுர்வேதத்துடன் இணைக்கப்பட்டுள்ள இது இந்து சமயத்தின் சாமான்ய உபநிடதங்களில் ஒன்றாக வகைப்படுத்தப்பட்டுள்ளது.

சுபல உபநிடதமும், ஒப்பீட்டளவில் பழைய முத்கல உபநிடதமும் சேர்ந்து, இருக்கு வேதத்தின் புருஷ சூக்தத்தைப் பற்றி விவாதிக்கும் இரண்டு உபநிடதங்களாகும்.  இவை இரண்டும் நாராயணன் (விஷ்ணு) பிரம்மம் (உயர்ந்த உண்மை, உன்னதமானவர்) என்று வலியுறுத்துவதில் குறிப்பிடத்தக்கது. புருஷ சூக்தத்தின் அதிகமான வசனங்களை முன்வைப்பதிலும், நாராயணனை தந்தையாகவும், தாயாகவும், அடைக்கலமாகவும், நண்பனாகவும், ஒவ்வொரு உயிரினத்தின் குறிக்கோளாகவும் அறிவிப்பதில் முத்கல உபநிடதத்திலிருந்து உரை வேறுபடுகிறது. 

வேதாந்தத் தத்துவத்தின் விசிஷ்டாத்வைதப் பள்ளியின் 11 ஆம் நூற்றாண்டின் ஆதரவாளரும், கிபி 2 ஆம் மில்லினியத்தில் வைணவத்தின் மீது பெரும் தாக்கத்தை ஏற்படுத்தியவருமான இராமானுசரால் இந்தன் உரை அடிக்கடி குறிப்பிடப்பட்டது. இராமானுசரின் விசிஷ்டாத்வைத தத்துவத்திற்கு சுபல உபநிடதத்தின் நாராயண இறையியல் தீர்க்கமான உந்துதலாக இருந்திருக்கலாம் என்று சில நவீன அறிஞர்கள் கருத்து தெரிவிக்கின்றனர்.

 வரலாறு 
இதனை இயற்றிய ஆசிரியர் அல்லது தொகுப்பு தேதி தெரியவில்லை. இது ஒரு பிற்கால உபநிடத உரை என்று கருதப்படுகிறது.

இந்த உரையின் கையெழுத்துப் பிரதிகளும் சுபலோபநிஷத் என்ற தலைப்பில் காணப்படுகின்றன. Vedic Literature, Volume 1, , Government of Tamil Nadu, Madras, India, pages 578–579  இராமன் அனுமனுக்கு சொல்லப்பட்டதாகக் கூறப்படும் முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது  30வது இடத்தில் பட்டியலிடப்பட்டுள்ளது.

 உள்ளடக்கம் 
உபநிடதம் பதினாறு அத்தியாயங்களாக கட்டமைக்கப்பட்டுள்ளது. மேலும் அண்டவியல், உடலியல், உளவியல் மற்றும் மெட்டாபிசிக்ஸ் உள்ளிட்ட பல்வேறு தலைப்புகளைக் கையாள்கிறது.

 இதனையும் பார்க்கவும் 

 ஆத்ம உபநிடதம்
 அத்வைதம்
 துவைதம்
 நிர்வாண உபநிடதம்

 சான்றுகள் 

 உசாத்துணை 



பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்